Skole kry boeke wat help | Netwerk24
Skole kry boeke wat help
Drie skole aan die Weskus het onlangs leerder- en onderwysgidse ter waarde van sowat R690 000 van twee Kaapse maatskappye ontvang.
Camissa Solutions, wat jaarliks die Jazz on the Rocks-fees by Tietiesbaai en die Oh Dam Cederberg-musiekfees in Clanwilliam aanbied, en Bidvest Data het die boeke aan die skole as deel van hul maatskaplike opheffingsinisiatief geskenk.
Die Siyavula-gidse is vir fisiese wetenskap, wiskunde en tegnologie.
Hulle het die laerskole Lambertsbaai, PW de Bruyn en Graaffwater besoek en binne die volgende twee weke kom Hoërskool Louwville aan die beurt.
“Ons bedank graag die borge vir hierdie fantastiese skenking. Julle sal nie weet watter groot impak en indruk dit op die skool sal hê nie. Ons weet dit gaan ’n baie positiewe impak op die leerders self hê omdat dit so kleurryk en fantasties is,” het Samira Appels, skoolhoof by PW de Bruyn in Lambertsbaai gesê.